CELEX: 62009TB0095
Language: el
Date: 2010-01-15 00:00:00
Title: Υπόθεση T-95/09 R II: Διάταξη του Προέδρου του Γενικού Δικαστηρίου της 15ης Ιανουαρίου 2010 — United Phosphorus κατά Επιτροπής (Ασφαλιστικά μέτρα — Οδηγία 91/414/ΕΟΚ — Απόφαση σχετικά με τη μη καταχώριση της ουσίας napropamide στο παράρτημα I της οδηγίας 91/414 — Παράταση μέτρου αναστολής εκτελέσεως)

27.2.2010   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 51/32
            
         Διάταξη του Προέδρου του Γενικού Δικαστηρίου της 15ης Ιανουαρίου 2010 — United Phosphorus κατά Επιτροπής
   (Υπόθεση T-95/09 R II)
   (Ασφαλιστικά μέτρα - Οδηγία 91/414/ΕΟΚ - Απόφαση σχετικά με τη μη καταχώριση της ουσίας napropamide στο παράρτημα I της οδηγίας 91/414 - Παράταση μέτρου αναστολής εκτελέσεως)
   2010/C 51/63
   Γλώσσα διαδικασίας: η αγγλική
   
      Διάδικοι
   
   
      Αιτούσα: United Phosphorus Ltd (Warrington, Cheshire, Ηνωμένο Βασίλειο) (εκπρόσωποι: C. Mereu και K. Van Maldegem, δικηγόροι)
   
      Καθής: Ευρωπαϊκή Επιτροπή (εκπρόσωποι: L. Parpala και N. Rasmussen)
   
      Αντικείμενο
   
   Αίτηση παρατάσεως του μέτρου αναστολής εκτελέσεως της αποφάσεως 2008/902/ΕΚ της Επιτροπής, της 7ης Νοεμβρίου 2008, σχετικά με τη μη καταχώριση της ουσίας napropamide στο παράρτημα I της οδηγίας 91/414/ΕΟΚ του Συμβουλίου και την ανάκληση των εγκρίσεων για τα φυτοπροστατευτικά προϊόντα που περιέχουν την εν λόγω ουσία (ΕΕ L 326, σ. 35).
   
      Διατακτικό
   
   Ο Πρόεδρος του Γενικού Δικαστηρίου διατάσσει:
   
               1)
            
            
               Το μέτρο αναστολής εκτελέσεως που διατάχθηκε με το σημείο 1 της διατάξεως του Προέδρου του Πρωτοδικείου της 28ης Απριλίου 2009, T-95/09 R, United Phosphorus κατά Επιτροπής (μη δημοσιευθείσας στη Συλλογή) παρατείνεται μέχρι τις 30 Νοεμβρίου 2010, χωρίς όμως να μπορεί να παραταθεί πέραν της ημερομηνίας εκδόσεως της αποφάσεως στην κύρια δίκη ή πέραν της τυπικής περατώσεως της ταχείας διαδικασίας που κινήθηκε, όσον αφορά την napropamide, δυνάμει του άρθρου 13 του κανονισμού (ΕΚ) 33/2008 της Επιτροπής, της 17ης Ιανουαρίου 2008, για τη θέσπιση λεπτομερών κανόνων εφαρμογής της οδηγίας 91/414/ΕΟΚ του Συμβουλίου, όσον αφορά την καθιέρωση συνήθους και ταχείας διαδικασίας εκτίμησης των δραστικών ουσιών που συμπεριλαμβάνονταν στο πρόγραμμα εργασίας το οποίο αναφέρεται στο άρθρο 8, παράγραφος 2, της εν λόγω οδηγίας, αλλά δεν έχουν περιληφθεί στο παράρτημα I (ΕΕ L 15, σ. 5).
            
         
               2)
            
            
               Επιφυλάσσεται ως προς τα δικαστικά έξοδα.